open-index/open-wikipedia-markdown huggingface dataset:
கலாச்சார வளங்கள் மற்றும் பயிற்சி மையம்

**கலாச்சார வளங்கள் மற்றும் பயிற்சி மையம்** (*Centre for Cultural Resources and Training*) என்பது இந்தியாவின் பண்பாட்டு அமைச்சகத்தின் கீழ் புது தில்லி துவார்காவில் இயங்கும் ஒரு தன்னாட்சி அமைப்பு ஆகும். இம்மையம் பண்பாடு மற்றும் கலாச்சாரக் கல்விக்காக 1979ஆம் ஆண்டு மே மாதம் நிறுவப்பட்டது. மேலும் இது கல்லூரி மற்றும் பள்ளி மாணவர்களிடையே கலாச்சாரம் மற்றும் பண்பாட்டுத் திட்டத்தை மேற்கொண்டது. இது 1970 ஆம் ஆண்டு முதல் தில்லி பல்கலைக்கழகத்தின் ஆராய்ச்சி மையம் மூலம் நடைமுறைப்படுத்தப்பட்டு வருகிறது. இதன் முக்கிய நோக்கம் பணிபுரியும் ஆசிரியர்களுக்கான பயிற்சிகளை வழங்குவது ஆகும்.

## பணிகள்
* அருங்காட்சியகங்கள், நினைவுச்சின்னங்கள் மற்றும் கைவினைப் பொருட்கள் மையங்களுக்குக் களப்பயணங்கள், சுற்றுலா  போன்ற நடவடிக்கைகளை ஏற்பாடு செய்கிறது. 
* புகைப்படங்கள், ஒலிப்பதிவுகள், படங்கள் மற்றும் மென்பொருட்கள் போன்ற கற்பித்தல் வளங்களைச் சேகரிக்கிறது. 
* இந்தியக் கலை மற்றும் பண்பாடு பற்றிய புரிதலை மேம்படுத்துவதற்கான பொருட்களை வெளியிடுகின்றது. 
* 10-14 வயதிற்குட்பட்ட குழந்தைகளுக்கு அரிதான கலை வடிவங்களில் உள்ள திறமைகளை வளர்த்துக் கொள்ள கலாச்சாரத் திறமை தேடல் எனும் உதவித்தொகைத் திட்டத்தைச் செயல்படுத்தி வருகிறது.  
* வருடாந்திர கலாச்சார வளங்கள் மற்றும் பயிற்சி மைய ஆசிரியர்கள் விருதுகளை வழங்குகிறது.

## மேற்கோள்கள்

## வெளி இணைப்புகள்
* 

பகுப்பு:இந்தியாவில் கல்வி
பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
பாக்டீரியாஸ்ட்ரம்

**பாக்டீரியாஸ்ட்ரம்** (*Bacteriastrum*) என்பது *கீட்டோசெரோடேசியா* குடும்பத்தை சார்ந்த  இருகலப்பாசி பேரினமாகும். பாக்டீரியாஸ்ட்ரமினில் 30க்கும் மேற்பட்ட விதை வகைகள் உள்ளன. பாக்டீரியாஸ்ட்ரம் பேரினத்தில் 30க்கும் மேற்பட்ட வரையறுக்கப்பட்ட சிற்றினங்கள் உள்ளன. ஆனால் பெரும்பாலானவை தற்போது இந்த பேரினத்தில் ஏற்றுக்கொள்ளப்படவில்லை. சில புதிய சிற்றினங்கள் இந்தப் பேரினத்தில் சேர்க்கப்பட்டுகின்றன.

## விளக்கம்
பாக்டீரியாஸ்ட்ரம் பரந்து காணப்படக்கூடிய கடலில் மிதந்து வாழும் பாசி வகை உயிரினமாகும். இதன் மரபணு பெரும்பாலும் கீட்டோசெரஸ்  உடன் தொடர்புடையது.  ஆனால் இந்த உயிரினம் ஆரச்சமச்சீர் உடலமைப்பு மற்றும்  ஊடுருவக்கூடிய  நுண்முட்களை கொண்டுள்ளது. இதன் கூட்டுயிரிகள் வளையம் போன்ற அமைப்பிலும்மற்றும் செல்கள் , வளையம் போன்ற உயிரின் அடிப்பகுதியில் உள்ள நுண்முட்களால் பிரிக்கப்பட்டுள்ளது. செல்களுக்கிடையே சிறிய இடைவெளியையும் கொண்டுள்ளது. இந்த செல்கள் உருளை வடிவம் கொண்டது. இவை ஒன்றினைந்து இழைகள் போனற அமைப்பை உருவாக்குகிறது. ஒவ்வொரு செல்களும் பல நீண்ட உமிழ்கின்ற நுண்முட்களை கொண்டுள்ளது. இவை ஒன்றாகவோ அல்லது இரண்டு பிரிவாகவோ (கிளைகளாகவோ), செல்களுக்கு இடையேயுள்ள நுண்முட்கள் இணைந்தும் காணப்படுகிறது. இதில் உள்ள பிளாஸ்டிடுகள் வட்டு வடிவத்தை கொண்டுள்ளது. பாக்டீரியாஸ்ட்ரம் சோலிடேரியம் என்ற ஒரு உயிரியில் ஒரே ஒரு செல் மட்டும் உள்ளது.

## இனங்கள்
* *பாக்டீரியாஸ்ட்ரம் பைக்கோனியம் *
* *பாக்டீரியாஸ்ட்ரம் காஸ்மோஸ்ம்* Pavilliard
* *பாக்டீரியாஸ்ட்ரம் டெலிகாட்டுலம்* Cleve
* *பாக்டீரியாஸ்ட்ரம் எலிகன்ஸ்*
* *பாக்டீரியாஸ்ட்ரம் எலாக்கேட்டம்* Cleve
* *பாக்டீரியாஸ்ட்ரம் *பர்கேட்டம்Shadbolt
* *பாக்டீரியாஸ்ட்ரம் ஹயாலினம்* Lauder
* *பாக்டீரியாஸ்ட்ரம் மெடிடெரானியம்*
* *பாக்டீரியாஸ்ட்ரம் *பெராலிலம்D. Sarno, A. Zingone & D. Marino
* *பாக்டீரியாஸ்ட்ரம் சோலிடெரியம்* Mangin
* *பாக்டீரியாஸ்ட்ரம் வேரியன்ஸ்*

## இதனையும் காண்க

## மேற்கோள்கள்

## வெளி இணைப்புகள்
*Algaebase

பகுப்பு:பாசிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
அருகதர், சமணம்

**அருகதர்** (Arihant) (),  என்பதற்கு விருப்பு, வெறுப்பு, இகழ்ச்சி, புகழ்ச்சி மற்றும் கவலைகளை வென்று வாகை சூடியவர் அல்லது வெற்றியாளர் அல்லது **ஜீனர்** எனப் பொருளாகும். மேலும் அருகதர்  என்பதற்கு  தூய எல்லையற்ற அறிவு கொண்டவர் (கேவல ஞானம்) என்றும் பொருள் படும் அனைத்தையும் அறிந்தவர்.

அருகதரை அனைத்தையும் வென்றவர் எனும் பொருளில் *ஜீனர்* என்றும் அழைப்பர். அருகதர்கள் மோட்சம் அடையும் நிலையில், அனைத்து நான்கு கர்மங்களை (செயல்களை) துறந்து சித்த புருச நிலைக்குச் (விடுதலை அடைந்த ஆன்மா) செல்வர். எல்லாவற்றையும் அறிந்தவர்கள் எனப்படும் கேவலி (Kevalī) புருசர்கள்  இரண்டு வகையாக உள்ளனர். எல்லாவற்றையும் அறிந்தவர்

#தீர்த்தங்கர *கேவலர்கள்* -  24 மனிதர்களுக்கு  ஆன்மீக வழிகாட்டிகளாக வாழ்ந்து,  அனைவருக்கும்  மனித விடுதலையின் (மோட்சம்) பாதையை கற்பிப்பவர்.
#சாமானிய *கேவலர்கள்* (Sāmānya kevalī) – தங்கள் சொந்த முக்திக்காக மட்டும் வாழ்பவர்கள்

## விடுதலை / மோட்சம்
அருகதர்கள் மோட்சத்தின் போது நான்கு வினைகளை செய்வதை துறந்து விடுவார்கள். அவைகள்:
#  உடல் வளர்ச்சிக்கான செயல்களை துறத்தல்  (physical structure forming)
# தங்களின் குடும்ப கோத்திரத்தை துறத்தல்  
# துன்பம் மற்றும் மகிழ்ச்சி ஏற்படுத்தும்செயல்களை துறத்தல் 
# வாழ்நாள் காலத்தை  தீர்மானித்தல்

இந்நான்கு செயல்களை துறந்த அருகதர்களை சித்தர் அல்லது சித்த புருசர்கள் என அழைக்கப்படுகிறார். மோட்சம் அடையும் வரை சித்த புருசர்களை மக்களுக்கு நல்லுரைகளை உபதேசிப்பர்.

## வழிபாடு
 
சமணர்கள் முதலில் அருகதர்களை வழிபட்ட பின்னரே சித்த புருசர்களை வழிபடுவர்.

## இதனையும் காண்க
* அருகதர், பாகுபலி
* தீர்த்தங்கரர்
* கணாதரர்

## அடிக்குறிப்புகள்

## மேற்கோள்கள்
* 
*
*
*

பகுப்பு:சைனம்
பகுப்பு:சமணம்
பகுப்பு:இந்திய மெய்யியலாளர்கள்
நுண்ணிலையாக்கம்

கணிதத்தில்**நுண்ணிலையாக்கம்** *(Abstraction)*  என்பது ஒரு கணிதவியல் கருத்துப் படிமத்தின் அடிப்படை இயல்புகளையும் கட்டமைப்புகளையும் பாணிகளையும்  அது முதலில் உருவாகிய இயல் உலகத் தொடர்புகளில் இருந்து சார்பில்லாமல் பிரித்தெடுத்துப் பொதுமைபடுத்தும் சிந்தனை நிகழ்வாகும். பொதுமைபடுத்திய நிலையில், இது பல சம நிகழ்வுகளின் நுண்விவரிப்பாக மாறி அகல்விரிவான பயன்பாடுகளுக்கு ஏற்றதாகிவிடும். புத்தியல் கணித்தின் இரு மிகு நுண்புலங்களாக வகையினக் கோப்படும் படிமக் கோட்ப்படும் அமைகின்றன.

## விவரிப்பு
இயல் உலகச் சிக்கல்களை வைத்து தான் பல கணிதவியல் புலங்கள் தொடங்கின; பின்னரே இச்சிக்கல்களின் அடிப்படை விதிகளும் கருத்துப் படிமங்களும்  இனங்கண்டு நுண்கட்டமைப்புகளாக வரையறுக்கப்பட்டன. எடுத்துகாட்டாக, வடிவியல்  இயல் உலகின் பரப்புகளையும் தொலைவுகளையும் கணக்கிடுவதில் தோன்றியது. இயற்கணிதவியல்  எண்ணியலின் சிக்கல்களைத் தீர்க்கும் முறைகளில் தான் தோன்றியது.

கணிதவியலில் நுன்ணிலையாக்கம் என்பது தொடர்நிகழ்வாகும்.  பல கணிதப் புலங்களின் வரலாற்று வளர்ச்சி,  பருநிலையில் இருந்து நுண்ணிலை நோக்கிய முன்னேற்றமே என்பதைத் தெளிவாகக் காட்டுகிறது. எடுத்துகாட்டாக, வடிவியலி நுண்ணிலையாக்கத்தின் முதல் அடிகளை வரலாற்றியலாகப் பண்டைய கிரேக்கர்கள் எடுத்துவைத்தனர். இந்நிலை இயூக்கிளீடின் தனிமங்கள் நூலில் தொடங்கியது. இது தான் மிக முந்தைய வடிவியல் அடிக்கோள் முறை(Axiomatic system) சார்ந்த ஆவணமாகும். கணித வரலாற்றார் புரோக்கிளசு சீயோசு நகர இப்போக்கிரட்டீசு உருவாக்கிய அடிக்கோள் முறை இருந்ததாக எடுத்துரைக்கிறார்.தெ கார்த்தே 17 ஆம் நூற்றாண்டில் கார்த்திசிய ஆயமுறைகளை அறிமுகப்படுத்தினார். இதனால், பகுப்பாய்வு வடிவியல் வளர்ந்தது. நுண்ணிலையாக்கத்தின் அடுத்த அடிகளை இலபோசெவ்சுகி, போல்யாய், இரேமான், கார்ல் பிரெடெரிக் காசு ஆகியோர் எடுத்துவைத்தனர். இவர்கள் வடிவியலின் கருத்துப் படிமங்களை மேலும் பொதுமைப்படுத்தி, இயூக்கிளியஞ்சாரா வடிவியலை உருவாக்கினர்.  பின்னர் பத்தொன்பதாம் நூற்றாண்டில், கணிதவியலாளர்கள் வடிவியலை மேலும் பொதுமைப்படுத்தி N-பருமான வெளி வடிவியலையும் வீழல்சார் வடிவியலையும் வரம்புறு வடிவியலையும்  affine வடிவியலையும் உருவாக்கினர். கடைசியாக, இந்த வடிவியல் புலங்களின் அடிப்படையை பெலிக்சு கிளீனின் எர்லாங்கன் திட்டம் இனங்கண்டது.

கணிதவியலில், நுண்னிலையாக்கம் பின்வரும் பல மேம்பாடுகளைக் கொண்டுள்ளது:
* கணிதவியல் புலங்களுக்கு இடையிலான ஆழ்ந்த இணைப்புகளை வெலியிடுகிறது.
* ஒரு புலத்தில்  அறிந்த முடிவுகள் அதையொத்த புலத்தின் முடிவுகளைக் கட்டியமைக்கும் வழிமொழிவைத் தருகிறது.
*  ஒரு புலத்தின் நுட்பங்களும் முறைகளும் இதையொத்த பிற புலங்களின் முடிவுகளைக் கணிதவியலாக நிறுவப் பயன்படுகிறது.
* ஒரு கனிதவியல் பொருளின் பாணிகள், அதே வகையினம் சார்ந்த ஒத்த பொருள்களுக்குப் பொதுமைப்படுத்தலாம்.

உயர் நுண்ணிலைக் கருத்துப்படிமங்களை கற்றல் அரிதாவதால்,  நுண்ணிலையாக்கம் மற்றொருவகையில் குறைபாடும் உடையதாகிறது.  ஓரளவு கணிதவியல் முதிர்ச்சியும் பட்டறிவும் நுண்ணிலையாக்கங்களின் கருத்துப்படிமங்களைத் தன்மயப்படுத்த தேவைப்படுகின்றன.

## இவற்றையும் பார்க்க
* நுண்மமாக்கல்

## மேற்கோள்கள்

## மேலும் படிக்க
*

பகுப்பு:நுண்புல இயற்கணிதம்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மட்கே ஜெர்ட்ரூடே ஆடம்

**மட்கே ஜெர்ட்ரூடே ஆடம்** *(Madge Gertrude Adam)* (6 மார்ச்சு 1912- 25 ஆகத்து 2001) ஓர் ஆங்கிலேய சூரிய வானியலாளர் ஆவார்.

## வாழ்க்கை
இவர் தனது "சூரியக் கரும்புள்ளி ஆய்வுக்காகவும் அவற்றின் காந்தப் புல ஆய்வுக்காகவும் பன்னாட்டளவில் பெயர்பெற்றவர்."  இவர் 1937 முதல் 1979 வரை ஆக்சுபோர்டு பல்கலைக்கழகத்தில் வானியற்பியல் துறையில் விரிவுரையாளராக இருந்தார்.  இவர் அரசு வானியல் கழக ஆய்வுறுப்பினர் ஆவார்.

## மேற்கோள்கள்

## வெளி இணைப்புகள்
https://oup.silverchair-cdn.com/oup/backfile/Content_public/Journal/astrogeo/43/1/10.1093/astrog/43.1.1.36-a/2/43-1-1.36a.pdf?Expires=1496496058&Signature=JHPPH32laKSm8YbyCrNciXFQU09S2iCkAfmZX~iZq6N9Xu9DYPzThjvGvqS2aAVZGngbWtKJvxuVttjPpsO893rkF6O57aCOnp2boBFlOtKUU4IsSXfzBZ8ZIBXpJ-gJztxQGgii62duI0o01-l5sPbAKj3AwdosCGreq73w7ZnEkxmfyWwfQ~aNOxIGtAB9Vqt~MpohEJT1LpbpQ7gBqis7r5P37wk4HLqFoB75OzMtfukQVkhbOH2OUZwdiktZTzjSf5FrTNcuZtw-XjQQMdJgfk71tUNG~RFjccGloVJwssRzKjcJe675-Wu85Tpl~ufht6HvKLsghtsobfk4Cw__&Key-Pair-Id=APKAIUCZBIA4LVPAVW3Q

பகுப்பு:1912 பிறப்புகள்
பகுப்பு:2001 இறப்புகள்
பகுப்பு:பெண் வானியலாளர்கள்
பகுப்பு:ஆங்கிலேய வானியலாளர்கள்
பகுப்பு:பிரித்தானியப் பெண் அறிவியலாளர்கள்
பூவை கலியாணசுந்தர முதலியார்

**பூவை கலியாணசுந்தர முதலியார்** என்பவர் ஒரே நேரத்தில் எட்டுக் காரியங்களைச் செய்யும் அஷ்டாவதானம் எனும் கலையில் தேர்ச்சி பெற்றவர். தமிழ், சித்தாந்தப் புலமை மிக்கவர்.

## இளமையும் கல்வியும்
பூவை கலியாணசுந்தர முதலியார் அண்ணாசுவாமி-உண்ணாமுலை ஆகியோர்க்கு 1854 ஆம் ஆண்டு,மே மாதம் 5 ஆம் நாளில் பிறந்தார். பூவிருந்தவல்லியில் தொடக்கக் கல்வியை முடித்தார். 1869-இல் சென்னை பச்சையப்பன் பாடசாலையில் தமிழும் ஆங்கிலமும் கற்றார். சைவ சித்தாந்தத்தை இராமலிங்கத் தம்பிரானிடம் பயின்றார். 1875 முதல் செங்கல்பட்டு மிஷன் பாடசாலையில் பயின்றார். அங்கு பேறை ஜெகந்நாதப் பிள்ளையிடம் தமிழ் இலக்கணங்கள் கற்றார்.

## இதழ்ப்பணியும், நூற்பணியும்
*சித்தாந்தம்* எனும் இதழின் ஆசிரியராகப் பொறுப்பேற்று, அவ்விதழில் சித்தாந்தச் சாத்திரக் கருத்துகள் பலவற்றை எளிய நடையில் எழுதினார். சென்னையில் மெய்கண்ட சந்தானசபை என்ற சபையை நிறுவி, அதன்வழி நூல்நிலையம் ஒன்றை அமைத்தார். நூற்றுக்கும் மேற்பட்ட நூல்கள் எழுதிய இவர் அச்சிட்ட நூல்கள் 96. இந்து தேச சரித்திரத்தையும், இந்திய பீனல்கோடு சட்டத்தையும் முறையே 700, 500 விருத்தங்களால் பாடி, *பரத கண்ட இதிகாசம், நீதி சாகரம்* எனப் பெயரிட்டார்.
* செங்கல்பட்டு சுந்தர விநாயகர் பதிகம்
* திருவான்மியூர்ப் புராணம்
* ஏகாம்பரேசர் பதிகம்
* காமாட்சியம்மன் பதிகம் 
* சித்தாந்தக்கட்டளை
முதலான பல நூல்கள் இயற்றியுள்ளார்.

## இறப்பு
வாழ்வின் இறுதியில், காஞ்சிபுரம் ஞானப்பிரகாச சுவாமிகளிடம் துறவு மேற்கொண்டு, *கலியாணசுந்தர யதீந்தரர்* என்ற பெயருடன் துறவியாக வாழ்ந்தார். 1918 ஆம் ஆண்டு இறந்தார்.

## உசாத்துணை
*பெரியபெருமாள்," தமிழ் வளர்த்த நல்லறிஞர்கள்" மதி நிலையம்-2009.
*நூல்:தமிழ்ப் புலவர் பெருமக்கள்- ஆசிரியர்:வித்துவான் டி. கண்ணம்மாள்
* tamilandvedas.com

பகுப்பு:தமிழ் எழுத்தாளர்கள்
பகுப்பு:1854 பிறப்புகள்
பகுப்பு:1918 இறப்புகள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
சக்தி மகரிசி

**சக்தி மகரிஷி** (Śakti Maharṣi)வேத கால ரிஷியான  வசிட்டர் – அருந்ததி இணையர்களின் மகனும், ரிஷியும் ஆவார். மகாபாரதம் கூறும் பராசர முனிவர் இவரின் மகன் ஆவார். பராசரருக்கும் - மீனவப் பெண் சத்தியவதிக்கும்   பிறந்த வியாசர், சக்தி முனியின் பேரன் ஆவார்.

## வரலாறு
வசிட்டரின் மகன் சக்தி அடர்ந்த மலைக் காட்டில் ஒற்றையடிப் பாதை வழியாக செல்கையில், எதிரில் வந்த இச்வாகு குல  மன்னன் கல்மாஷபாதன் பாதையை மறித்து நின்றதுடன், குதிரையை விரட்டும் சவுக்கால் சக்தி முனிவரை அடித்துப் பாதையை விட்டு விலகிச் செல் என அடித்தார். தன்னை ஒரு ரிஷி என்று அறிந்தும், அரக்கத்தனமாக அடித்ததால், மன்னர் கல்மாஷபாதனை நரமாமிசம் உண்ணும் அரக்கனாக மாற சாபமிட்டார் சக்தி. அப்போது அங்கு வந்த விசுவாமித்திரர், வசிட்டர் மீதான கோபத்தை, அவரது மகன் சக்தியை அழிக்கும் விதமாக ஒரு செயல் செய்தார். ஏற்கனவே சக்தியின் சாபம் பெற்ற கல்மாஷபாதனின் உடலில், விசுவாமித்திரர் ஒரு கிங்கரனை ஏவினார். எனவே கல்மாஷபாதன் சக்தி முனிவரையும், அவரது தம்பியர்களையும் கொன்று குவித்து நரமாமிசம் உண்டான். முனிவர் சக்தி இறந்த போது, 12 வயதான அவரது மனைவி *அத்ரிசியந்தி* கர்ப்பவதியாக இருந்தாள். சக்தியின் இறப்பிற்கு பின் பிறந்தவரே பராசரர் ஆவார்.

## இதனையும் காண்க
* கல்மாஷபாதன்

## மேற்கோள்கள்

## வெளி இணைப்புகள்
* Vasishta and Vishwamitra

பகுப்பு:இந்து தொன்மவியல் மாந்தர்
பகுப்பு:முனிவர்கள்
2011 நேபாள மக்கள் தொகைக் கணக்கெடுப்பு

நேபாளத்தில் இறுதியாக 2011-ஆம் ஆண்டில் நேபாள மைய புள்ளியியல் துறையால் **2011 மக்கட்தொகை கணக்கெடுப்பு** நடைபெற்றது.   
75 நேபாள மாவட்டங்களில் உள்ள 58 மாநகராட்சி மற்றும் நகராட்சிப் பகுதிகளிலும், 3915 
கிராமிய நகராட்சிகளிலும் எடுக்கப்பட்ட மக்கள்தொகை, குழந்தைகள்,  வயது,  பாலினம், மணஞ்சார் தகுதிநிலை, எழுத்தறிவு,  கல்வி,  வீட்டு வசதிகள்,  மொழி, இனம், சார்ந்திருக்கும் சமயம், சாதி, பார்க்கும் வேலைத் தரம், தொழில், வணிகம் போன்ற  புள்ளி விவரங்களின் அடிப்படையில் 2011-ஆம் ஆண்டின் நேபாள மக்கள் தொகையியல் (Demography) தயாரிக்கப்பட்டது.   

## மக்கள் தொகை
2011ஆம் ஆண்டின் மக்கள் தொகை கணக்கெடுப்பின் படி; 

*நேபாளத்தின் மொத்த மக்கள்தொகை: 2,64,94,504 (இரண்டு கோடியே அறுபத்தி நான்கு இலட்சத்து தொன்னூற்றி நாலாயிரத்தி ஐந்நூற்றி நான்கு) ஆகும்.  

* 2001 - 2011 பத்தாண்டில் மக்கள் தொகை வளர்ச்சி: 3,343,081

*ஆண்டு சராசரி மக்கட்தொகை வளர்ச்சி விகிதம்: 1.35%

*வீடுகளின் எண்ணிக்கை: 5,427,302

* ஒரு வீட்டின் சராசரி அளவு: 4.88 சமீ

* உயரமான மலைகளில் மக்கள்தொகை: 6.73%, மலைக்குன்றுப் பகுதிகளில்: 43.00% மற்றும் சமவெளிகளில்: 50.27%.

### மொழிகளும், இன மக்களும்
நேபாளத்தில் நேபாள மொழி, நேபால் பாசா,   போஜ்புரி மொழி, லிம்பு மொழி மற்றும் ராஜ்பன்சி, குரூங், நேவாரி மொழி, ராய் மொழி, தாமாங் மொழி, செபாங் மொழி, சுனுவார் மொழி, திபெத்திய மொழி, மஹர் மொழி, மைதிலி மொழி பேசும் சேத்திரி, தாரு, நேவார், செர்ப்பா இனக்குழுக்களும், இந்துக்கள் (80%), பௌத்தர்கள் (9%), இசுலாமியர்கள், கிறித்தவர்கள், சமயம் சாராத கிராந்தி மக்கள் போன்ற மலைவாழ் பழங்குடி மக்கள் வாழ்கின்றனர்.

## இதனையும் காண்க
* 2001 நேபாள மக்கட்தொகை கணக்கெடுப்பு
* 1991 நேபாள மக்கட்தொகை கணக்கெடுப்பு
* நேபாள மாநிலங்கள்
* நேபாளத்தின் மாவட்டங்கள்
* நேபாள நகர நகராட்சிகள்
* நேபாள கிராமிய நகராட்சிகள்

## மேற்கோள்கள்

## வெளி இணைப்புகள்
* Central Bureau of Statistics
* National Population and Housing Census 2011
* Nepal Region -  Eco Region - Districts- Rural and Urban wise Population census 

பகுப்பு:நேபாள மக்கட்தொகை கணக்கெடுப்புகள்
பகுப்பு:ஆசிய மாதக் கட்டுரைகள் நவம்பர் 2017
வயிறு (சீன மருத்துவம்)

**வயிறு** (*Stomach*) என்பது மேற்கத்திய மருத்துவ கருத்தியலில் இருந்து வேறுபட்டு பாரம்பரிய சீன மருத்துவத்தின் ஒரு கருத்தியலாக வயிற்றுடன் கூடிய உடற்கூறு உறுப்பைக் காட்டிலும் ஒன்றோடொன்று தொடர்புடைய பகுதிகளை விவரிக்கும் ஒரு வழிமுறையாகும்.

வயிறு மற்றும் அதன் இணை உறுப்பு மண்ணீரலானது பஞ்ச பூதங்களில் பூமியுடன் தொடர்பு படுத்தப்பட்டு  கவலை மற்றும் மன அழுத்தம் போன்ற  உணர்வுகளுடனும் தொடர்புபடுத்தப்பட்டுள்ளது. 

## சான்று

பகுப்பு:மரபுவழி சீன மருத்துவம்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கோள்காரர்

**கோள்காரன், காக்கிலுவாடன்** அல்லது **இறப்புத் தூதர்கள்** (*death messenger*) என்பவர்கள் முற்காலங்களில் தங்கள் நகரத்தில் அல்லது கிராமத்தில் வசித்தவர் ஒருவர் இறந்துவிட்டார் என்ற செய்தியை பரப்புவதற்காக அனுப்பப்பட்டவர்கள். அவர்கள்  ஒவ்வொரு வீடாகச் சென்று கதவைத் தட்டி, "நீங்கள் இறந்தவர்களின் இறுதி ஊர்வலத்தில் கலந்து கொள்ள அழைக்கப்படுகிறீா்கள்  __________ (நேரம், தேதி, இடம்)" என்ற செய்தியை  கூறுவார்கள். இதைத் தான் அவர்கள் சொல்ல அனுமதிக்கப்பட்டனர். இந்த அறிவிப்பு கூறியவுடன் உடனடியாக அடுத்த வீட்டிற்கு செல்ல வேண்டும். இந்த மரபு 19 ஆம் நூற்றாண்டின் பிற்பகுதியில் வரை சில பகுதிகளில் தொடர்ந்து இருந்தது.

வடதமிழகத்தின் சிலபகுதிகளில் இவர்களை கோள்காரன் என அழைப்பது வழக்கம். இவர்கள் தமிழகத்தில் தொலைபேசி வசதிகள் இல்லாத இருபது ஆண்டுகளுக்கு முன்புவரை இருந்தனர். இவர்களை கிராமத்தில் இந்த வேலையை பகுதி நேரமாக செய்வர். யாராவது இறந்துவிட்டால் அவர்களின் உறவினர் வீடுகளுக்குச் சென்று இன்னார் இறந்துவிட்டார் என்ற தகவலைத் தெரிவிப்பார். கோள்காரருக்கு ஆண்டுக்கு ஒரு முறை ஒவ்வொரு வீட்டாரும் தாணியத்தைக் கூலியாக அளிப்பர். கோள் என்ற சொல் சொல்லுதல் (பிறரைப்பற்றி) என்று பொருள் உண்டு. எனவே தகவல்களை சொல்லுபவரைக் கோள்காரர் என அழைத்தனர்.

தமிழகத்தின் சில பகுதிகளில் இவர்களை *காக்கிலுவாடன்* என்று அழைக்கின்றனர். இவர்களிடம் யார் இறந்தது? அவர் யாரின் உறவினர் போன்ற விவரங்களை எழுதி தருவர். அந்தக் கடிதத்தில் யார்யாருக்கு இழுவு செய்தியைச் சொல்லவேண்டும், எந்த ஊருக்கு போக வேண்டும் என்பது போன்ற விவரங்கும் எழுதி தரப்படும். கடிதத்தை உறவினர்களிடம் காட்டி, அதில் எத்தனை மணிக்கு செய்தி வந்து சேர்நது என்ற விவரத்தை எழுதி கையொப்பம் பெற்று வரச் சொல்லுவார்கள். செலவுக்கு கொஞ்சம் பணத்தையும் கொடுத்து அனுப்புவார்கள்.  
## மேற்கோள்கள்


பகுப்பு:இறப்பு
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தகவல் தொடர்பு
ஏவா அகுனெர்ட் உரோகுல்ப்சு

**ஏவா அகுனெர்ட்- உரோகுல்ப்சு** *(Eva Ahnert-Rohlfs)* (11 ஆகத்து 1912 - 9 மார்ச்சு 1954) ஓர் செருமானியப் பெண் வானியலாளர் ஆவார். இவர் மாறும் விண்மீன்களின் நோக்கீடுகளில் சிறப்பான பங்களிப்புகள் நிகழ்த்தியுள்ளார்.

இவர் செருமனியைச் சேர்ந்த கோபர்கில் பிறந்தார். இவ்வூர் டச்சி சாக்சே-கோபர்கு-கோத்தாவில் உள்ளது. இவர் உர்சுபர்கு, மூனிச், கீல் ஆகிய பல்கலைக்கழகங்களில் 1931 முதல் 1933 வரை படித்தார்.ஒன்பது ஆண்டுகள் குடும்ப வாழ்க்கைக்குப் பின்னர், 1942 இல் இருந்து இரண்டாம் உலகப்போரின் முடிவுவரை கோட்டிங்கன் பல்கலைக்கழகத்தில் படித்தார். இவர் 1945 இல் இருந்து உதவி வானியலாளராக பேராசிரியர் கூனோ கோப்மைசுட்டரிடம் சான்னேபர்கு வான்காணகத்தில் பணிபுரிந்துள்ளார். இவர் 1951 இல் வானியற்பியலில் தன் முனைவர் பட்டத்தை ஜேனா பல்கலைக்கழகத்தில் பெற்றார். இவர் 1952 இல் இவர் சான்னேபர்கு வான்காணகத்தில் வானியலாளர் பவுல் ஆசுவால்டு அகுனெர்ட்டைச் சந்தித்து அவரைத் திருமணம் செய்து கொண்டார்.

இவர் தன் 41 ஆம் அகவையில் சன்னேபர்கில் இறந்தார்.

## நூல்தொகை
* *"Strahlungsdruck, Poynting-Robertson-Effekt und interstellare Materie."* Mitteilung der Sternwarte Sonneberg 43 (1953)
* *"Vorläufige Mitteilung über Versuche zum Nachweis von Meteoritischem Staub."* Mitteilung der Sternwarte Sonneberg 45 (1954)
* *"Zur Struktur der Entstehung des Perseidenstroms."* Veröffentlichung der Sternwarte Sonneberg (part 2, p.&nbsp;5 - 38) (1956)

## நினைவேந்தல்
* AN '''281''' (1954) 284 (one sentence)
* Cuno Hoffmeister: *"Eva Ahnert-Rohlfs"* (*Die Sterne* issue 5/6, 1954, p.&nbsp;103 &ndash; 105)

பகுப்பு:1912 பிறப்புகள்
பகுப்பு:1954 இறப்புகள்
பகுப்பு:செருமானிய வானியலாளர்கள்
பகுப்பு:பெண் வானியலாளர்கள்
பகுப்பு:செருமானியப் பெண் அறிவியலாளர்கள்
மாயாவி (எழுத்தாளர்)

**மாயாவி** என்ற புனைபெயரில் எழுதிய **எஸ். கே. இராமன்** தமிழ்ச் சிறுகதை, புதின ஆசிரியர் ஆவார். இந்திய அரசாங்கத்தின் செய்தி ஒலிபரப்புப் துறையின் பம்பாய் கிளையில் பதினைந்து ஆண்டுகள் பணியாற்றியுள்ளார்.

## இளமையும் படைப்புகளும்
இவர் செங்கோட்டை வட்டத்தைச் சேர்ந்த சாம்பூர் வடகரை எனும் ஊரில் 1917 ஆம் ஆண்டு பிறந்தார். இவர் ஏறத்தாழ 150 சிறுகதைகளும் 9 நாவல்களும் எழுதியுள்ளார். இவரது முதல் சிறுகதை, ஜாதி வழக்கம் என்பது. இக்கதைப் பலராலும் பாராட்டப்பட்டது. *சாமுண்டியின் சாபம்* எனும் தலைப்பில் உள்ள சிறுகதைகள்,*அன்பின் உருவம்* எனும் தலைப்பில் உள்ள நாவல் ஆகியவை குறிப்பிடத்தக்கவை.

## நாவல்கள்
* அகதி
* மக்கள் செல்வம்
* சலனம்
* ஒன்றே வாழ்வு

## உசாத்துணைகள்
* ஏ. சி. செட்டியார் (தொகுப்பு) "சிறுகதைக் களஞ்சியம்-தொகுதி1" சாகித்திய அக்காதமி-2000.
* முனைவர் தேவிரா," தமிழ் இலக்கியத் தகவல் களஞ்சியம்" ஸ்ரீநந்தினி பதிப்பகம்-2016.
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக எழுத்தாளர்கள்
பகுப்பு:1917 பிறப்புகள்
பகுப்பு:திருநெல்வேலி மாவட்ட எழுத்தாளர்கள்
குறிசார் தொலைவு சார்பு

வலது|thumb| ஒரு வட்டு சாம்பல் நிறத்தில் மேலேயும் அதன் குறிசார் தொலைவு சார்பு சிவப்பில் கீழேயும்  ''x''-''y'' தளம் நீலத்தில் நடுவிலும் காட்டப்பட்டுள்ளன.
வலது|thumb| ஒரு சிக்கலான கணம் சாம்பல் நிறத்தில் மேலேயும் அதன் குறிசார் தொலைவு சார்பு சிவப்பில் கீழேயும் உள்ளன.
கணிதத்தில், **குறிசார் தொலைவு சார்பு** (*signed distance function* அல்லது *oriented distance function*) என்பது ஓர் அளவன்(மெட்ரிக்) வெளியிலுள்ள ஒரு கணத்தில் (Ω), ஒரு புள்ளி (x) என்பது அக்கணத்தில் அமைவதை பொறுத்த குறியீடையும், எல்லையிலிருந்து அப்புள்ளிக்கான தொலைவையும் குறிக்கும் சார்பு ஆகும். கணத்திற்குள் அப்புள்ளி அமையுமானால் சார்பு மிகைமதிப்பையும், கணத்திற்கு வெளியே அமையுமானால் சார்பு குறை மதிப்பையும் பெறுகிறது. அப்புள்ளி கணத்தின் எல்லையை நோக்கி நகர்ந்து சார்பு மதிப்பு சுழியை பெறும்.

## வரையறை
ஒரு மெட்ரிக் வெளியிலுள்ள (x) உட்கணம் Ω மற்றும் மெட்ரிக் d,எனில்  குறியீட்டு தொலைவு சார்பு f,ஐ பின்வருமாறு வரையறுக்கலாம்.

: f(x) = \begin{cases}
   d(x, \partial \Omega) & \mbox{ if } x\in\Omega \\
  -d(x, \partial \Omega)&  \mbox{ if } x\in\Omega^c
\end{cases}
இங்கு \partial \Omega என்பது \Omegax \in X,
:  d(x, \partial \Omega) := \inf_{y \in \partial \Omega}d(x, y)
இங்கு  *inf* என்பது சிறும மதிப்பைக் குறிக்கும்..

## யூக்ளிடியன் வெளியில் குறியீட்டுத் தொலைவு சார்பு
சிறப்பு கூறுவெளியை எல்லையாக கொண்ட யூக்ளிடியன் வெளி Rn  இல் ஒரு உட்கணம் Ω எனில் குறியீட்டு தொலைவு சார்பு பெருமளவில் வகையிடத்தக்கது, சரிமானம் எக்னோல் சமன்பாட்டை நிறைவுச் செய்யும்.
: |\nabla f|=1.
*Ω*   இன் எல்லை *C**k* , *k*≥2 எனில் *C**k*  இல் உள்ள ஒரு புள்ளி d, *Ω ன் எல்லைக்கு அருகாமையில் அமையும்*. குறிப்பாக, எல்லையில் சார்பு  f , 
: \nabla f(x) = N(x),
இங்கு *N*  என்பது உள்நோக்கிய செங்குத்து நெரிய(வெக்டர்) வெளி ஆகும்.  குறியீட்டுத் தொலைவு சார்பு செங்குத்து நெறியக்(வெக்டர்) களத்தின் வகையீட்டு விரிவாக்கமாகும்.  *Ω வை எல்லையாக கொண்ட ஹெசியன் * குறியீட்டு தொலைவு சார்பு வெங்கார்டன் மாற்றியைத் தருகிறது. 

மேலும் *Γ*  என்ற பகுதி எல்லை Ω வுடன் போதியளவு அருகாமையிலிருப்பின் சார்பைத் தொடர்ச்சியாக வகைப்படுத்த இயலும் எனில், அது வெங்கார்டன் மாற்றியைத் தருகிறது. அது குறியீட்டு தொலைவு சார்பு, எல்லைக்கு  அருகாமையிலிருக்கும் புள்ளிக்கான மாற்று மாறியைக் கொண்டதாக அமைகிறது.

*T*(∂*Ω*,*μ*) என்பது *μ தொலைவுக்குள் அமையும் புள்ளிகளின் தொகுப்பு. மேலும் Γ வில் எல்லை  Ω , g என்பது தொகையிடும் சார்பு எனில், 
: <math>\int_{T(\partial\Omega,\mu)} g(x)\,dx = \int_{\partial\Omega}\int_{-\mu}^\mu g(u+\lambda N(u))\, \det(I-\lambda W_u) \,d\lambda \,dS_u,</math>
இங்கு det என்பது அணிக்கோவை மதிப்பையும் *dS*<sub>*u'' மேற்பரப்பு தொகையிடலையும் குறிக்கும்.

## பயன்கள்
கணினி ப் பார்வையில் இந்தச் சார்புகள் பயன்படுகின்றன.

சிறு சிறு பகுதிகளின் தோராயத் தீர்வை பெறவும், GPU முடுக்கத்தின் மூலம் தடையற்ற பெரிய அளவில் எழுத்து அளவை பெறவும் உதவுகிறது.

## குறிப்புகள்

## மேற்கோள்கள்
* 
*  (or the Appendix of the 1977 1st ed.)

பகுப்பு:பயன்பாட்டுக் கணிதம்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ராணா கபூர்

**ராணா கபூர் ** (9 செப்டம்பர் 1957) என்பவர் மும்பையைத் தலைமை இடமாகக் கொண்டுள்ள தனியார் வங்கியான  யெஸ் பாங்கின் நிறுவனர் , மேலாண் இயக்குநர் மற்றும் முதன்மைச் செயல் அதிகாரி ஆவார். யெஸ் வங்கியில் ராணா கபூர் 26 விழுக்காடு பங்குகளைக் கொண்டுள்ளார். 

## பிறப்பும் படிப்பும்

ராணா  கபூர் புது தில்லியில் பிறந்தார்.பிராங்க் அந்தோணி பொதுப்பள்ளியில் 1973 இல் படித்து  முடித்தார். பின்னர்  சிறி ராம் வணிகக் கல்லூரியில்  பயின்றார் நியூ ஜெர்சியில் ரட்கர்ஸ் பல்கலைக் கழகத்தில் எம்பிஏ பட்டம் பெற்றார்.

## வங்கிப் பணிகள்

தொடக்கத்தில் பாங்க் ஆப் அமெரிக்காவில் சேர்ந்தார். அவ் வங்கியில்  1980 முதல் 1996  வரை பணி  ஆற்றினார்.
1996 இல் அன்ஸ் கிறின்லேஸ் வங்கியில் சேர்ந்து 1998 வரை பணி செய்தார். யெஸ் வங்கியைத் தொடங்குவதற்கு முன் ரபோ இந்தியா பைனான்ஸ் என்னும் நிறுவனத்தின் மேலாண்மை இயக்குநராக இருந்தார். பின்னர் 2003 இல் ரிசர்வ் பாங்கின் உரிமம் பெற்று யெஸ் 
பாங்கை 2004 இல் தொடங்கினார்.

## பட்டங்களும் பாராட்டுகளும்

* அனைத்திந்திய மேலாண்மை சங்கம் (அய்மா) மதிப்புறு தகையர் என்ற பட்டத்தை அளித்தது.
* ஜி.பி.பந்த் வேளாண்மை மற்றும் தொழில்நுட்பப் பல்கலைக் கழகத்திலிருந்து முனைவர் பட்டம் வழங்கப்பட்டது.
* ஆண்டின் முதன்மைச் செயல் அதிகாரி என்று சப்ரே ஆசியா பசிபிக் விருதுகள் விழாவில் பாரட்டப் பட்டார்.
* இந்திய வணிக சேம்பர்ஸ் பதின்ம ஆண்டுகளில் முன்னணி வங்கியாளர் என்று பட்டம் வழங்கப்பட்டது.
* 2005 ஆம் ஆண்டில் எர்னஸ்ட் ஆண்டு யங் என்ற மதிப்பீட்டு நிறுவனம் ராணா கபூருக்கு தொடக்கத் தொழில் முனைவோர் என்ற பட்டத்தை அளித்தது.
* யெஸ் வங்கியின் பங்குகள் மதிப்பு உயர்வின் காரணமாக  ராணா கபூர் பல லட்சங்களுக்கு அதிபதி ஆனார் என்று 2017 சனவரியில் புளூம்பர்க்  அறிவித்தது.
* மகாராட்டிர மாநில வளர்ச்சிக்கும் முன்னேற்றத்திற்கும் உதவுவதாக  மகாராட்டிர அரசின் ஆளுநரும் முதல்வரும் ராணா கபூருக்கு பாராட்டு விழா எடுத்தனர்.

## சான்றாவணம்

பகுப்பு:வாழும் மக்கள்
பகுப்பு:1957 பிறப்புகள்
தத்துவப்பிரகாசம்

சீர்காழி தத்துவப்பிரகாசர் இயற்றிய நூல் **தத்துவப்பிரகாசம்**. இந்நூலுக்குத் *தத்துவசரிதை* என்ற வேறு பெயரும் உண்டு. சித்தாந்த சாத்திரங்களை விரிவாகக் கூறும் நூல்களுள் இதுவும் ஒன்று.

## நூலமைப்பு
இந்நூல் 337 விருத்தங்களை உடையது.முதல் 304 பாடல்கள் எண்சீர்க்கழிநெடிலடி ஆசிரிய விருத்தம்,பிற பாடல்கள் அறுசீர் விருத்தம். பாடல்கள் பெரும்பாலும் செம்மையான எளிய நடையுடையன.

## பெயர்க் காரணம்
தத்துவப்பிரகாசத்தால் தத்துவம் பிரகாசிக்கும் என்ற குறிப்பு ஏற்படுகிறது. தத்துவங்கட்கும் ஆன்மாவுக்கும் சிவனுக்கும் தத்துவம் என்ற பெயர் ஆதலால் நூலின் பெயர், தத்துவப்பிரகாசம் ஆயிற்று.

## நூற்சிறப்புகள்
சித்தாந்த சாத்திர நூல்கள் யாவும் ஞானநெறியையே விரிவாகக் கூறுகின்றன. இந்நூல் சரியை, கிரியை, யோகம்(ஓகம்) ஆகிய நெறிகளை விவரித்துக் கூறுகின்றது. இந்நூல் புறச்சமய, அகச்சமய பேதங்கள் 48 என்ற பாகுபாடும் அவற்றின் விளக்கமும் கூறுகின்றது. ஓகத்தில் கிரியை என்ற பகுதியில் 108 வகையான வகைமை இருப்புநிலைகளைப்(ஆசனங்களைப்) பற்றி விரிவாக கூறுகின்றது. 108 வகை மூச்சுப் பயிற்சிகளைப்(பிராணா யாமங்களைப்) பற்றியும் நூலில் சொல்லப்பட்டுள்ளது.

## உரையும் பதிப்பும்
ஞானாவரண விளக்கம் எனும் நூல் செய்த குருஞானசம்பந்தர் இந்நூற் பாடலைச் சித்தியாரோடு ஒருங்கு வைத்துத் தொகுத்துள்ளார். இந்நூலுக்குத் தத்துவப்பிரகாசருடைய மாணக்கரே உரை செய்திருக்கிறார்.இந்நூலை வேலணை வி. கந்தப்பிள்ளை 1893 இல் பதிப்பித்துள்ளார்.

## மேலும் காண்க
#தத்துவப்பிரகாசர், "தத்துவப்பிரகாசம்"- தருமையாதீன வெளியீடு.
#மு.அருணாசலம், "தமிழ் இலக்கிய வரலாறு, பதினான்காம் நூற்றாண்டு" தி பார்க்கர் வெளியீடு.

## மேற்கோள்கள்

பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:சைவ சமய நூல்கள்
ஆரிசு சால்வே

**ஆரிசு சால்வே**   (Harish Salve 22 சூன் 1955)என்பவர் இந்திய உச்ச நீதிமன்ற வழக்கறிஞர் மற்றும் மேனாள் சொலிசிட்டர் செனரல் ஆவர். அரசியல் விவகாரங்கள், வணிகம், வரி விதிப்புச் சிக்கல்கள், நீதி நியாய வழக்குகள் ஆகியவற்றில் உச்சநீதி மன்றத்திலும் பிற உயர்நீதி மன்றங்களிலும்  வழக்குகளில் வாதிட்டு வருகிறார்.

## குடும்பப் பின்னணி

ஆரிசு சால்வே மராத்திக் குடும்பத்தில் நாக்பூர்இல் பிறந்தார். இவருடைய பாட்டனார் பி.கே சால்வே கிரிமினல் வழக்கறிஞராக 
இருந்தவர். இவருடைய தந்தையார் என்.கே.பி. சால்வே பட்டயக் கணக்காளர் தொழில் செய்து வந்ததோடு இந்தியத் தேசியக் காங்கிரசு கட்சியிலும் இருந்தார்.  ஆரிசு சால்வே பட்டயக் கணக்காளர் தகுதி பெற்றாலும் சட்டம் படித்து வழக்கறிஞர் ஆனார். நானி பல்கிவாலாவின் தொடர்பு இவரின் வாழ்வில் ஓர் உந்துதலாக இருந்தது. ஆரிசு சால்வே சோலி சொராப்ஜி என்னும் மேனாள் சொலிசிட்டர் செனரலிடம் பணி செய்துள்ளார்.

## வழக்கறிஞர் பணிகள்

1992 இல் சீனியர் கவுன்சில் பதவிக்கு உச்ச நீதிமன்றம் இவரை அமர்த்தியது. 1999இல் சொலிசிட்டர் செனரலாக அமர்த்தப்பட்டார்.
இரண்டாவது முறையும் இவர் அமர்த்தப்பட்டபோது இவர் அப்பதவியை ஏற்கவில்லை.

## வாதிட்ட வழக்குகள்

டாட்டா  ஆண்டு சன்ஸ், என்டிவி,  வோடபோன், ரிலையன்சு இன்டஸ்டிரிஸ் போன்ற பெருங்குழுமங்கள் சார்பாக நீதிமன்றங்களில் வாதிட்டார். பாலிவுட் நடிகர் சல்மான் கான் வழக்கிலும் சல்மான் கான் சார்பாக வாதடினார்.

கிருட்டிணா கோதாவரி வழக்கிலும்,  பன்னாட்டு நீதி மன்றத்தில் நடைபெற்ற குல்பூசண் ஜாதவ் வழக்கிலும் வாதிட்டு வெற்றி பெற்றார். குல்பூசண் ஜாதவ் வழக்கில் ஒரே ஒரு ரூபாய் மட்டும் கட்டணமாகப் பெற்றார்.

## மேற்கோள்

பகுப்பு:இந்திய வழக்கறிஞர்கள்
பகுப்பு:வாழும் மக்கள்
பகுப்பு:1955 பிறப்புகள்
வாய்குண்டேற்ற இயக்கம் (சுடுகலன்)

**வாய்குண்டேற்ற** **இயக்கம் **(ஆங்கிலம்: lock, *லாக்*)** ** என்பது, வாய்குண்டேற்றியில் உந்துபொருளை பற்றவைக்க பயன்படுத்தப்படும் ஓர் அமைப்பு ஆகும். இந்த இயக்கத்தின் வகைகளாக திரியியக்கம், சக்கர இயக்கம், சொடுக்கொலி இயக்கம், சொடுக்குஞ்சேவல், மிக்கிலே இயக்கம், டாகு இயக்கம், தீக்கல் இயக்கம், மற்றும் நவீன தட்டும் மூடி விளங்கின. (சக்கர இயக்கத்தில்) சக்கரம், (தீக்கல் இயக்கத்தில்) சுத்தியல் மற்றும் தகட்டுமூடியை, இவ்வகை இயக்கமைப்பு கொண்டிருக்கும். ஒரு முழுமையான வாய்குண்டேற்றியில் இயக்கத்தகடு, தண்டு மற்றும் குழல் ஆகியவன இருக்கும். பின்குண்டேற்றிகளில், தளவாடத்தைக் கையாளும் இயங்குமுறையை பொதுவாக பின்குண்டேற்ற இயக்கம் என்பர்.

## மேலும் பார்க்க
* பின்குண்டேற்ற இயக்கம்

## மேற்கோள்கள்

பகுப்பு:சுடுகலன் இயக்கங்கள்
சினைதா அக்சென்சியேவா

**சினைதா மிகோலாயேவ்னா அக்சென்சியேவா** (*Zinaïda Mikolaïevna Aksentieva*, சூன் 25, 1900 – ஏப்பிரல் 8, 1969) ஓர் உக்ரைனிய/சோவியத் வானியலாளர் ஆவார்.

## வாழ்க்கை
இவர் 1900 இல் ஒதேசாவில் பிறந்தார். இவர் 1924 இல் ஒதேசா பல்கலைக்கழகத்தில் பட்டம் பெற்றார். இவர் ஈர்ப்பின் படவரைவில் ஈடுபட்டார். இவரது வான்காணகம் தான் முதலில் புவியின் மையத்தைத்  துல்லியமாகக் கண்டறிந்த்து. இவர் பொல்தாவா வான்காணகத்தில் பணிபுரிந்தார். இவர் 1951 இல் அதன் இயக்குநர் ஆனார். இவர் புவி ஓதங்களால் குலைதலையும் புவி ஈர்ப்புப் புல அளக்கையிலும் ஈடுபட்டார்.

வெள்ளியின் பல குழிப்பள்ளங்கள் இவரது நினைவாகப் பெயரிடப்பட்டுள்ளன.

அக்சென்சியேவா 1969 இல் தன் வான்காணகம் இருந்த பொல்தாவாவில் இறந்தார்.

## மேற்கோள்கள்

பகுப்பு:1900 பிறப்புகள்
பகுப்பு:1969 இறப்புகள்
பகுப்பு:சோவியத் வானியலாளர்கள்
பகுப்பு:உக்ரைனிய வானியலாளர்கள்
பகுப்பு:பெண் வானியலாளர்கள்
ஜி. ஏ. வடிவேலு

**ஜி. ஏ. வடிவேலு** (G. A. Vadivelu) (12 சூன் 1925 – 13 சனவரி 2016) இந்திய விடுதலைப் போராட்ட வீரரும், இராசகோபாலாச்சாரி மற்றும் காமராசருடன் நெருங்கிப் பழகிய தமிழ்நாடு அரசியல்வாதியும் ஆவார். *சமுதாயம்*  மற்றும் *புது வாழ்வு*  போன்ற செய்திப் பத்திரிகைகளை நடத்தியவர்.

## இளமை
தர்மபுரி மாவட்டத்தின் கொளஹள்ளியில் பிறந்த ஜி. ஏ. வடிவேலு, தர்மபுரி உயர்நிலைப்பள்ளியில் படித்தவர். சிறிது காலம் பிரித்தானிய அரசின் வருவாய்த் துறையில் எழுத்தராகப் பணியாற்றியவர்.  இந்திய விடுதலை இயக்கத்தில் பங்கு கொள்வதற்காக அரசுப் பணியை துறந்தவர்.

தமது பதினைந்தாவது  வயதில் இந்திய தேசிய காங்கிரசு கட்சியில் இணைந்த வடிவேலு, 1940ல் மகாத்மா காந்தி தலைமையில் நடைபெற்ற தனிநபர் சத்தியாகிரகப் போராட்டத்திலும், 1942ல் நடைபெற்ற  வெள்ளையனே வெளியேறு இயக்கத்திலும் கலந்து கொண்டவர்.

## இந்திய விடுதலைக்குப் பின்னர்
இந்திய விடுதலைக்குப் பின்னர்,  ஜெயப்பிரகாஷ் நாராயணன் நிறுவிய சோசலிஸ்ட் கட்சியில் இணைந்து அதன் பொதுச் செயலாளராக பணியாற்றியவர்.  நிலமற்ற ஏழை விவசாயக் கூலிகளுக்காக நடத்தப்பட்ட போராட்டங்களில் கலந்து கொண்டு பல முறை சிறை சென்றவர்.

இந்திரா காந்தி அறிவித்த நெருக்கடி நிலைக்கு எதிராக குரல் கொடுத்த வடிவேலு சிறையில் அடைக்கப்பட்டார். 1977ல் ஜனதா தளம் கட்சியில் இணைந்து செயல்பட்டவர். பின்னர் ஜனதா தளக் கட்சியின் தமிழ் மாநிலத் தலைவராகவும், இரண்டு ஆண்டுகள் தேசியப் பொதுச் செயலாளராகவும் பணிபுரிந்தவர். 2002ல் மீண்டும் இந்திய தேசிய காங்கிரசு கட்சியில் இணைந்தார்.

## படைப்புகள்
*செம்பியர் திலகம் புதினம் 1985

## மேற்கோள்கள்

பகுப்பு:2016 இறப்புகள்
பகுப்பு:1925 பிறப்புகள்
பகுப்பு:தருமபுரி மாவட்ட மக்கள்
பகுப்பு:இந்திய அரசியல்வாதிகள்
பகுப்பு:பத்திரிகையாளர்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்‎
உருசிய மத்திய வங்கி

250px|right|thumb|உருசிய மத்திய வங்கியின் முத்திரை
**உருசியக் கூட்டமைப்பு மத்திய வங்கி** (*The Central Bank of the Russian Federation*) அல்லது சுருக்கமாக **உருசிய வங்கி** () உருசியக் கூட்டமைப்புக்குச் சொந்தமான அரசு வங்கியாகும். 1860 இல் உருசியப் பேரரசின் அரச வங்கி என்ற பெயரில் துவங்கப்பட்ட, இந்த வங்கியின் தலைமையகம் மாசுக்கோவின் *நெகிலின்னயா* தெருவில் அமைந்துள்ளது. இவ்வங்கியின் செயல்பாடுகள், உருசியாவின் அரசியல் சாசனச் சட்டம் பிரிவு 75 மற்றும் சிறப்புக் கூட்டமைப்புச் சட்டத்திலும் வரையறை செய்து விவரிக்கப்பட்டுள்ளது.

## மேற்கோள்கள்

பகுப்பு:உருசியப் பொருளாதாரம்
பகுப்பு:வங்கிகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
முதலாம் பவவர்மன்

**பீமவர்மன்** அல்லது **பவவர்மன்** என அழைக்கப்படும் **முதலாம் பவவர்மன்** (*Bhavavarman I*; ) என்பவர் பின்னாளில் கெமர் பேரரசாக மாறிய சென்லா இராச்சியத்தின் மன்னர் ஆவார். இவரது ஆட்சிக்காலம் முழுமையாகத் தெரியாது விடினும், இவர் கிபி 550-590-களில் ஆட்சி செய்ததாக அறியப்படுகிறது. 

இவர் பல்லவ அரச பரம்பரையைச் சார்ந்தவர். மூன்றாம் சிம்மவர்மனின் இளைய மகனாவர். இவரின் அண்ணன் களப்பிரரைத் தமிழகத்தில் வென்று பல்லவரை வலுப்பெறச் செய்த சிம்மவிட்டுணு ஆவார்.

## பொது

சியார்ச் சியோடசு (*George Coedès*) என்பவர் தா புரோம் (*Ta Prohm*) கோவில் பற்றிய அவரது வாசிப்பிலிருந்து, கம்பூஜ-ராஜ-இலட்சுமி (*Kambujarajalakshmi*) என்ற இளவரசி பவவர்மனின் இராணியாக இருந்ததையும், அவர் மூலமாகவே அவர் அரச பரம்பரையைப் பெற்றார் என்றும் கூறியுள்ளார். அத்துடன் பவவர்மன் அண்டையில் இருந்த மிகவும் சக்திவாய்ந்த கம்போடிய இராச்சியமான பூனான் (*Funan*) இராச்சியத்தின் மன்னரின் பேரனாகவும் இருக்கலாம் என்றும் அவர் கூறினார். 

எவ்வாறாயினும், கிளாட் சாக் (*Claude Jacques)* என்ற கல்வெட்டு அறிஞரின் அடுத்தடுத்த ஆய்வுகளில், கம்பூஜ-ராஜ-லட்சுமி மற்றொரு மன்னரான முதலாம் கர்சவர்மனின் (*Harshavarman I*) (ஆட்சி: கிபி 910-923) இராணி என்றும், இதனால் கம்புஜ-ராஜ-லட்சுமி மூலம் பவவர்மன் அரச வம்சத்தைப் பெற்றிருக்க முடியாது எனவும் வாதிடுகிறார்.

## கடற்பயணம்

சிம்மவிட்ணு பல்லவ அரசனாக இருந்த காலத்தில் பல்லவரே அனைவரை விடவும் வலுவாக இருந்தனர் ஆகையால் அவர்களே குணகடலான வங்க கடலுக்கு அதிபதியாகத் திகழ்ந்தனர். அதனால் கீழை நாடுகளுடன் வாணிபம் செய்தனர். மேலும் அரசியல் அதிகாரம் செலுத்தினர். 

இலங்கையின் வடக்கு பகுதியில் பல்லவ ஆதிக்கம் இருந்தது. மேலும் கீழை நாடான பண்ணையத்தில் (சுமத்திரா கிழக்கு கடற்கறை) சைலேந்திர வம்சத்தவரான சீறி ஜெய சேனா என்பவரை அரசராக்க பல்லவ கடற்படை உதவியது. மேலும் சோனகம்/மாப்பாளம் என்ற தாய்லாந்தில் சூரியவிக்ரமன் துவாரவதி அரசை நிறுவ உதவியது.

## சென்லா அரசர் (கம்போடியா)

இந்த படையெடுப்புக்கு சிம்மவிட்ணுவின் தம்பி பீமவர்மன் தலைமை கொண்டார். ஆதலால் கம்போசம் சென்ற பொழுது அங்கு சென்லா அரசை இந்திரபுரியைத் தலைநகராகக் கொண்டு நிறுவிய உருத்திரவர்மனின் மகளை மணந்து அந்த நாட்டின் அரசரானார். அதன் பின் அவர் வழியினரே அரசாண்டனர்.

## மேற்கோள்கள்

* George Coedès, "The Making of South-east Asia." London: Cox & Wyman Ltd, 1962.
* George Coedès, "La Stèle de Ta-Prohm", *Bulletin de l'École française d'Extrême-Orient (BEFEO),* Hanoi, VI, 1906, pp.&nbsp;44–81.
* Claude Jacques, “'Funan', 'Zhenla'. The reality concealed by these Chinese views of Indochina”, in R. B. Smith and W. Watson (eds.), *Early South East Asia: Essays in Archaeology, History, and Historical Geography,* New York, Oxford University Press, 1979, pp.&nbsp;371–9, p.&nbsp;373.
* Ha Van Tan, "Óc Eo: Endogenous and Exogenous Elements", *Viet Nam Social Sciences,* 1-2 (7-8), 1986, pp.&nbsp;91–101, pp.&nbsp;91–92.

பகுப்பு:சென்லா
பகுப்பு:கம்போடிய அரசர்கள்
பகுப்பு:இந்து மன்னர்கள்
பகுப்பு:600 இறப்புகள்
பகுப்பு:பல்லவ அரசர்கள்
தொழுவூர் வேலாயுத முதலியார்

**தொழுவூர் வேலாயுத முதலியார்** 1832 ஆம் ஆண்டு (நந்தன, ஆவணி 9) செங்கல்பட்டு மாவட்டம், ஈக்காட்டுக் கோட்டம், சிறுகடல் (தொழுவூர் அஞ்சல் நிலையம் அருகிலுள்ளது) எனும் ஊரில் பிறந்தார். பெற்றோர்: செங்கல்வராய முதலியார் - ஏலவார்குழலி. வடலூர் இராமலிங்க சுவாமிகளின் மாணவராக இருந்து அவரிடம் தமிழ் கற்றார்.

## சிறப்புகள்
இராமலிங்க அடிகள் எனும் பெயருக்குச் சிறப்புப் பெயராக, *திருவருட்பிரகாச வள்ளலார்* எனும் பெயரிட்ட பெருமை வேலாயுதத்தையேச் சாரும். இவர் காலத்தில் நிகழ்ந்த அருட்பா மருட்பாக் கட்சிகளில், மருட்பாக் கட்சியார் எழுதிய *போலியருட்பா மறுப்பு* எனும் நூலுக்கு மறுப்பாக, *போலியருட்பா மறுப்பென்னும் குதர்க்காரண்ய நாசமகாபரசு* எனும் நூலை எழுதினார். சென்னை பிரசிடென்சி கல்லூரியில் தமிழாசிரியராகப் பணியாற்றிய இவருக்கு, இராமலிங்க அடிகளார், *உபய கலாநிதி* எனும் பட்டம் தந்துள்ளார்.

## இயற்றிய வசனநூல்கள்
* பராசரஸ்மிருதி(ஆசார காண்டம்)
* சங்கர விஜய வசனம்
* மார்க் கண்டேய புராண வசனம்
* பெரியபுராண வசனம்
* வேளாண் மரபியல்
* திருவெண்காட்டடிகள் வரலாறு
* விநாயகர் சதுர்த்தி விரதம்
* போசராசன் சரிதம்
* மகாவீர சரித்திரம்.

## செய்யுள் நூல்கள்
* திருவருட்பிரகாசர் சந்நிதிமுறை
* திருப்பாதப் புகழ்ச்சிமாலை
* சித்திர யமக அந்தாதி
* திருத்தணிகைப் பதிற்றுப்பத்தந்தாதி
* திருத்தணிகை நான்மணிமாலை
* திருத்தணிகை மும்மணிக்கோவை
* திருப்போரூர் கவிவிண்ணப்பம்
* மகிழ்மாக்கலம்பகம்
* வடிவுடையம்மன் சவுந்தரியாட்டகம்
* சிவஞான பாலைய தேசிகர் மும்மணிக்கோவை
* நெஞ்சராற்றுப்படை
* தாதகுருநாதர் கலிமாலை.

## சமாதி
இவர் 21-02-1889 அன்று திருவொற்றியூரில் சமாதி அடைந்தார்.

## மேற்கோள்கள்

## உசாத்துணை
# மயிலை சீனி. வேங்கடசாமி,"19 ஆம் நூற்றாண்டில் தமிழ் இலக்கியம்" மெய்யப்பன் தமிழாய்வகம்-2001.

பகுப்பு:1832 பிறப்புகள்
பகுப்பு:1889 இறப்புகள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
டைநைட்ரோ-ஆர்த்தோ-கிரெசால்

**டைநைட்ரோ-ஆர்த்தோ-கிரெசால்** *(Dinitro-ortho-cresol)* என்பது C7H6N2O5 என்ற மூலக்கூற்று வாய்ப்பாடும் CH3C6H2(NO2)2OH.என்ற கட்டமைப்பு வாய்ப்பாடும் கொண்ட ஒரு கரிம வேதியியல் சேர்மமாகும். மஞ்சள் நிறம் கொண்ட இத்திண்மம் தண்ணீரில் சிறிதளவு கரைகிறது. டைநைட்ரோ-ஆர்த்தோ-கிரெசாலும், இதனுடன் தொடர்புடைய சில வழிபொருட்களும் களைக்கொல்லிகளாகப் பயன்படுத்தப்படுகின்றன. 

## தயாரிப்பு

ஆர்த்தோ கிரெசாலை இருநைட்ரோயேற்றம் செய்து டைநைட்ரோ-ஆர்த்தோ-கிரெசால் தயாரிக்கப்படுகிறது. வினை விளைபொருளான டைசல்போனேட்டை நைட்ரிக் அமிலத்துடன் சேர்த்து சூடுபடுத்துவதால் இச்சேர்மம் உருவாகிறது. டைநைட்ரோ-ஆர்த்தோ-கிரெசாலுடன் தொடர்புடைய பல்வேறு வழிப்பொருட்கள் அறியப்படுகின்றன. இதிலுள்ள மெத்தில் குழுவை ஈரிணைய-பியூட்டைல், மூவிணைய-பியூட்டைல் மற்றும் 1-மெத்திலெப்டைல் முதலியவை இடப்பெயர்ச்சி செய்வதால் இவ்வழிபொருட்கள் தோன்றுகின்றன. ஆல்க்கைல்பீனால்களை நேரடியாக நைட்ரோயேற்றம் செய்யும் முறையில் இவை தயாரிக்கப்படுகின்றன . 

## பயன்பாடு மற்றும் பாதுகாப்பு
 
அடினோசின் டிரைபாசுபேட்டு உற்பத்தியில் இந்நச்சுப்பொருள் தலையிடுகிறது . 
ஊசி மூலம் அல்லது வேறுவழிகளில் டைநைட்ரோ-ஆர்த்தோ-கிரெசால் உடலுக்குள் செலுத்தப்பட்டால் தலைவலி, குழப்பநிலை, மூச்சுக் குறைபாடு, வியர்த்தல் போன்ற அறிகுறிகள் தோன்றுகின்றன .

## மேற்கோள்கள்

## புற இணைப்புகள்
* World Health Organization
* CDC - NIOSH Pocket Guide to Chemical Hazards

பகுப்பு:கிரெசால்கள்
பகுப்பு:நைட்ரோதொலுயீன்கள்
ஸ்ரீநகர் ஜம்மு தேசிய நெடுஞ்சாலை

**ஸ்ரீநகர் ஜம்மு தேசிய நெடுஞ்சாலை**, இந்திய மாநிலமான ஜம்மு காஷ்மீரில் உள்ள நெடுஞ்சாலையாகும். இது ஸ்ரீநகரில் தொடங்கி ஜம்முவில் முடிகிறது. இந்த நெடுஞ்சாலை 295 கி.மீ நீளமுடையது. காஷ்மீர் பள்ளத்தாக்கில் இருந்து இந்தியாவின் பிற பகுதிகளை அடைய இந்த சாலையும், முகல் சாலையும் போடப்பட்டுள்ளன. இந்த நெடுஞ்சாலையை ஒட்டியுள்ள ஜவகர் குகை குறிப்பிடத்தக்க தலமாகும். பனிமிகுதியின் காரணமாக குளிர்காலத்தில் இந்த சாலை மூடப்பட்டிருக்கும். இந்த சாலையின் போக்குவரத்தை ஜம்மு, ஸ்ரீநகர் ஆகிய இரு நகரங்களில் உள்ள கட்டுப்பாட்டு அறைகள் கட்டுப்படுத்துகின்றன.

## சான்றுகள்

பகுப்பு:இந்தியாவில் போக்குவரத்து
பகுப்பு:ஜம்மு காஷ்மீர்
கோமதீஸ்வரர் சிலை

**கோமதீஸ்வர் சிலை** (Gommateshwara Statue) 57 அடி உயரம் கொண்ட ஒரே கருங்கல்லால் வடிக்கப்பட்டது. அருகதரான பாகுபலிக்குப் அர்ப்பணிக்கப்பட்ட *கோமதீஸ்வரர்*  எனும் பெயர் கொண்ட இச்சிலை, கர்நாடகா மாநிலத்தின் ஹாசன் மாவட்டதிலுள்ள விந்தியகிரி மலையடிவாரத்திலுள்ள திகம்பர  சமண சமய மையங்கள் அதிகம் கொண்ட சரவணபெலகுளா எனுமிடத்தில் அமைந்துள்ளது. மேலைக் கங்க மன்னரின் படைத்தலைவரும், அமைச்சருமான *சந்திரராயன்* என்பவரால், இச்சிலை பொ.ஊ. 983ல் நிறுவப்பட்டது.

கோதீஸ்வரர் சிலைக்கு 12 ஆண்டிற்கு ஒரு முறை நடைபெறும் மகாஅபிசேகத்தின் போது உலகம் முழுவதிலிருந்து பக்தர்கள் இங்கு கூடுவர். குடமுழுக்கின் போது கோமதீஸ்வரர் சிலைக்கு நீர், பால், தயிர், சந்தனம், குங்குமப்பூ, குங்குமம் மற்றும் இளநீரால் அபிசேகம் செய்யப்படுகிறது.

## கோமதீஸ்வரர் சிலையின் பாகங்கள்
கோமதீஸ்வரர் சிலையின் பாகங்களைக் காட்டும் காட்சிகள்
 

File:Bahubali close up.jpg
File:Gommateshwara 46.jpg 
Shravanbelgola Gomateshvara feet2.jpg
Shravanbelgola Gomateshvara toes.jpg
File:Gommateshwara3.jpg 


## பாகுபலியின்  கருங்கல் சிலைகள்
கர்நாடகா மாநிலத்தில் கோமதீஸ்வரின் 20 அடி உயரத்திற்கு மேற்பட்ட  ஐந்து சிலைகள் அமைந்த இடங்கள்:
* 57 அடி உயரம், சரவணபெலகுளா, ஹாசன் மாவட்டம், பொ.ஊ.  983
* 42 அடி உயரம், கர்கலா, உடுப்பி மாவட்டம் பொ.ஊ. 1432 
* 39 அடி உயரம் தர்மஸ்தலா, தென் கன்னட மாவட்டம், பொ.ஊ. 1973
* 35 அடி உயரம், வேணூர், தென் கன்னட மாவட்டம், பொ.ஊ. 1604 
* 20 அடி உயரம், கோமதகிரி, மைசூர் மாவட்டம், பொ.ஊ. 12ஆம் நூற்றாண்டு


File:The statue of Gommateshvara Bahubali dating 978-993 AD..jpg|கோமதீஸ்வரர் சிலை, (பொ.ஊ. 981)
File:Gomateshwara Statue, Karkala.jpg|பாகுபலி சிலை, கர்கலா (பொ.ஊ. 1432)
File:Venur - Bahubali.JPG|பாகுபலி கருங்கல் சிலை, வேணூர்  (பொ.ஊ. 1604)
File:Gomateshwara of Dharmasthala.jpg|பாகுபலி சிலை, தர்மஸ்தலா, (பொ.ஊ. 1973)
File:Statue of Bahubali at Gommatagiri, Mysore.JPG|பாகுபலி சிலை, கோமதீஸ்வரகிரி (பொ.ஊ. 12ஆம் நூற்றாண்டு)


## இதனையும் காண்க
* பாகுபலி
* சரவணபெலகுளா
* அருகதர்
* திகம்பரர்

## அடிக்குறிப்புகள்

## மேற்கோள்கள்
*
*
* 

## வெளி இணைப்புகள்
*கோமதீஸ்வரர் குடமுழுக்கு விழா  காணொளி

பகுப்பு:சைனம்
பகுப்பு:சமணம்
பகுப்பு:ஹாசன் மாவட்டம்
பகுப்பு:இந்தியாவில் உள்ள சிலைகள்
பைப்பெரிடையோன்

**பைப்பெரிடையோன்** *(Piperidione*) என்பது C9H15NO2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை பிப்பெரிடையோன் என்ற பெயராலும் அழைக்கலாம். செடுலான் என்ற வணிகப் பெயரில் பிப்பெரிடையோன் விற்பனை செய்யப்படுகிறது. ஒரு மயக்க மருந்து என்றும் பொதுவாக அமைதிப்படுத்தும் ஒரு மருந்து என்றும் இது வகைப்படுத்தப்படுகிறது. மெத்திபிரைலான் மற்றும் பிரித்தைல்டையோன் ஆகிய மயக்க மருந்துகளின் வடிவமைப்புகளுடன் பிப்பெரிடையோனின்  கட்டமைப்பு தொடர்புகொண்டுள்ளது . சுவிட்சர்லாந்தைச் சேர்ந்த ரோச்சி பன்னாட்டு நிறுவனம் நீர்ம வடிவத்தில் ஒரு  [இருமல் மருந்தாக பிப்பெரிடையோனை  விற்பனை செய்கிறது . 

== மேற்கோள்கள் ==
 


[பகுப்பு:கீட்டோன்கள்
பகுப்பு:லாக்டம்கள்
பகுப்பு:தூக்க மருந்துகள்
வைன்யகுப்தர்

**வைன்யகுப்தர்** (Vainyagupta) () 15வது குப்தப் பேரரசரான இவர்  மிகக் குறைவாக அறியப்பட்டவர். இவர் காலத்தில் சகர்களின் படையெடுப்பால், குப்தப் பேரரசு தற்கால பிகார் மற்றும் வங்காளம் அளவிற்கு குறுகிப் போனது.

நாலந்தாவில் கிடைத்த உடைந்த களிமண் முத்திரைகள் மற்றும் தற்கால வங்காள தேசத்தின் கொமில்லா மாவட்டத்தில் உள்ள  *குணைகர்*  கிராமத்தில் கண்டெடுக்கப்பட்ட செப்பேடுகள் மூலம், வைன்யகுப்தர் கிபி 507-இல் குப்தப் பேரரசை ஆண்டார் என்றும், விஷ்ணு மற்றும் சிவனை வழிப்பட்டவர் எனத் தெரிகிறது.

## மேற்கோள்கள்

பகுப்பு:குப்தப் பேரரசு
பகுப்பு:இந்தியப் பேரரசர்கள்
மூன்றாம் ருத்திரசிம்மன்

thumb | வலது | மூன்றாம் ருத்திரசிம்மன் உருவம் பொருத்த நாணயம்**மூன்றாம் ருத்திரசிம்மன்** (Rudrasimha III), மேற்கு இந்தியாவை ஆண்ட இந்தோ-சிதிய குலத்தின் மேற்கு சத்ரபதிகளின் இறுதி மன்னர் ஆவார். மூன்றாம் ருத்திரசிம்மன், கி பி 380ல் குப்தப் பேரரசர் இராமகுப்தரை வென்றவர். பின்னர் இரண்டாம் சந்திரகுப்தர் மூன்றாம் ருத்திரசிம்மனை வென்று, மேற்கு சத்ரபதி நாட்டை குப்தப் பேரரசுடன் இணைத்தார்.

## இதனையும் காண்க
* நகபானர் 
* முதலாம் ருத்திரதாமன்
* இரண்டாம் ருத்திரசேனர் 
* இரண்டாம் ருத்திரசிம்மன் 
* தேவ்னி மோரி

## உசாத்துணை
*Rapson, "A Catalogue of Indian coins in the British Museum. Andhras etc.."

பகுப்பு:இந்தியப் பேரரசர்கள்
பகுப்பு:மகாராட்டிர வரலாறு
பகுப்பு:இராஜஸ்தான் வரலாறு
பகுப்பு:குசராத் வரலாறு
பகுப்பு:மத்தியப் பிரதேச வரலாறு
பகுப்பு:சிதியர்கள்
பெண்டாயெத்தில்சைக்குளோனோன்

**பெண்டாயெத்தில்சைக்குளோனோன் ** (Pentethylcyclanone)  என்பது C16H25NO2 . என்ற மூலக்கூற்று வாய்ப்பாட்டால் விவரிக்கப்படும் ஓர் மருந்தாகும். சாதாரண சளி இருமலுக்கு இம்மருந்து பயன்படுத்தப்படுகிறது.  

## தொகுப்பு
N-(2-குளோரோயெத்தில்)-மார்போலினுடன் வளையபெண்டனோன் ஈடுபடும்  சுய-ஒடுக்க விளைபொருளின் எதிர்மின் அயனியை அல்கைலேற்றம் செய்யும் போது பெண்டாயெத்தில்வளையனோன் கிடைக்கிறது.

மையம்|thumb|500x500px|வளையயெக்சனோன் தொகுப்பு முறை

## மேற்கோள்கள்

பகுப்பு:வளைய பென்டேன்கள்
1,3-இருமெத்தில்-2-இமிடசோலிடினோன்

**1,3-இருமெத்தில்-2-இமிடசோலிடினோன்** (*1,3-Dimethyl-2-imidazolidinone*, **DMI**) என்பது ஒரு வளைய யூரியா ஆகும். இது உயர் கொதிநிலை புரோட்டான் தரா கரைப்பானாகப் பயன்படுத்தப்படுகிறது. இது நிறமற்றது. உயர் முனைவுக் கரைப்பான். 
உயர் வெப்ப மற்றும் வேதி நிலைப்புத்தன்மை உடையது. டி.எம்.பி.யூ (DMPU) என்பது இதன் படிவொத்த அல்லது ஒருபடித்தான கரைப்பான் ஆகும். பாஸ்ஜீன் உடன் 1,2 டை மெதில் எத்திலின் டை அமீன் என்னும் சேர்மத்தை வினைப்படுத்துவதன் மூலம் 1,3-இரு மெதில்-2- இமிடசோலிடினோன் தயாரிக்க முடியும். 

## கரைப்பான்
1,3 இருமெத்தில்-2-இமிடசோலிடினோன் சிறந்த கனிமக் கரைப்பானகவும், கரிமக் கரைப்பானாகவும் செயல்படுகிறது. டி.எம்.ஐ. (DMI) மற்றும் டி.எம்.பி.யூ. (DMPU) ஆகிய இரண்டு கரைப்பான்களும், புற்றுநோய் ஏற்படுத்தக்கூடிய எச்.எம்.பி.ஏ (HMPA) கரைப்பானுக்கு மாற்று கரைப்பானாகவும், பதிலி கரைப்பானாகவும் பயன்படுத்தப்படுகின்றன. 

டி.எம்.ஐ. (D.M.I.) அழுக்கு நீக்கியாகவும்,  சாயப்பொருளாகவும் பயன்படுகிறது. மின்னனுப் பொருள்கள் தயாரித்தலிலும், பலபடிச் சேர்மம் உற்பத்தி செய்தலிலும் 1,3-இருமெதில்-2-இமிடசோலிடினோன் [DMI] பெரும் பங்கு வகிக்கிறது. 

இதன் நச்சுத்தன்மை தோலில் பாதிப்புகளை ஏற்படுத்துகிறது.

## மேற்கோள்கள்

பகுப்பு:கரைப்பான்கள்
பகுப்பு:யூரியாக்கள்
போரோன்

**போரோன்**  (*Phorone*) என்பது C9H14O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை டையைசோபுரோப்பைலிடின் அசிட்டோன் அல்லது ஈரைசோபுரோப்பைலிடின் அசிட்டோன் என்ற பெயர்களாலும் அழைக்கலாம். மஞ்சள் நிற படிகப் பொருளான இச்சேர்மம்  தோட்டத்துச் செடி வகையான கெரானியம் மலரின் மணம் கொண்டுள்ளது. மெசிட்டைல் ஆக்சைடு சேர்மத்தில் பொதுவாகக் கலந்திருக்கும் ஒரு மாசுவாகவும் இது காணப்படுகிறது. 

## தயாரிப்பு

முதன் முதலில் பிரெஞ்சு வேதியியலாளர் அகசுட்டி லௌரன்டு 1837 ஆம் ஆண்டு ஒரு மாசுப்பொருளாக இதைக் கண்டறிந்தார். இதற்கு காம்போரைல் என்று பெயரிட்டார் .

1949 ஆம் ஆண்டில் பிரெஞ்சு வேதியியலாளர்  சார்லசு பிரடெரிக் கெர்கார்ட்டும் அவருடைய மாணவர் யீன் பியரி லைசு-போடார்ட்டும் இச்சேர்மத்தை தூய்மையான நிலையில் தயாரித்து போரோன் எனப் பெயரிட்டனர் . இவ்விரு தயாரிப்பு முறைகளிலும் காம்போரிக் அமிலத்தின் கால்சியம் உப்பை வடித்தல் முறையில் கீட்டோனாக்கம் செய்தே இச்சேர்மம் தயாரிக்கப்பட்டது .

:\mathrm{C_{10}H_{14}CaO_4 \longrightarrow C_9H_{14}O + CaCO_3}

தற்காலத்தில் குறிப்பாக அசிட்டோன் சேர்மத்தை அமில வினையூக்கியின் உதவியால் சுய குறுக்க வினைக்கு உட்படுத்தி மெசிட்டைல் ஆக்சைடு இடைநிலை தயாரிக்கப்பட்டு பின்னர் இச்சேர்மம் தனித்துப் பிரித்தெடுக்கப்படுகிறது.  

அசுத்த நிலையிலுள்ள போரோனை எத்தனால் அல்லது ஈதர் பயன்படுத்தி கரைத்து  மறுபடிகமாக்கல் செய்து தூய்மையாக்கலாம்.

## வினைகள்
அமோனியாவுடன் போரோனைச் சேர்த்து குறுக்க வினைக்கு உட்படுத்தினால் டிரையசிட்டோன் அமீன் உருவாகிறது.

## மேற்கோள்கள்
 

பகுப்பு:ஆல்க்கீன்கள்
பகுப்பு:கீட்டோன்கள்
பகுப்பு:ஆல்க்கீன் வழிப்பொருட்கள்
இராமகுப்தர்

**இராமகுப்தர்**  (ஆட்சிக்காலம்:380), சமுத்திரகுப்தரின் மூத்த மகனும், இரண்டாம் சந்திரகுப்தரின் அண்ணனும் ஆவார். இவர் மிகச் சில மாதங்களே குப்தப் பேரரசை ஆண்டார்.  துவக்கத்தில் இவரைப் பற்றிய செய்திகள் வாய்மொழியாகவே இருந்தது. விதிஷா அருகில் உள்ள துர்ஜன்பூர் கல்வெட்டுகளில் இராமகுப்தரை மகாராசாதிராசா எனக் குறிப்பிட்டுள்ளது. ஏரண்-விதிஷா பகுதிகளில், இராமகுப்தர் வெளியிட்ட நாணயங்கள் கிடைக்கப்பெற்றது.

## இராமகுப்தர் தொடர்பான மரபுக் கதைகள்
சகர்களின் மேற்கு இந்தியப் பகுதியின் குஜராத்தை ஆண்ட மேற்கு சத்ரபதி மன்னர் மூன்றாம் ருத்திரசிம்மன் மீது இராமகுப்தர் படையெடுத்து சென்ற போது,  இராமகுப்தர் உள்ளிட்ட அவரது படைகள்  ருத்திரசிம்மனிடம் சிக்கின. சிக்கிய இராமகுப்தரையும், படையினரையும் விடுவிக்க, இராமகுப்தரின்  மனைவி துருஸ்வமினியை மூன்றாம் ருத்திரசிம்மனிடம் ஈடாக வைத்து, தன்னையும், தன் படைகளையும் இராமகுப்தர் மீட்டார். பின்னர் இரண்டாம் சந்திரகுப்தர், மூன்றாம் ருத்திரசிம்மன் மீது படையெடுத்து வென்று, இராமகுப்தரின் மனைவி துருஸ்வமினியை மீட்டு வந்தார் என வாய்வழிக் கதைகள் நிலவுகிறது.

## அடிக்குறிப்புகள்

பகுப்பு:குப்தப் பேரரசு
பகுப்பு:இந்தியப் பேரரசர்கள்
பிரமிளா செயபால்

**பிரமிளா செயபால்** (*Pramila Jayapal*, பிறப்பு: 21 செப்டம்பர் 1965) வாசிங்டன் மாநில இந்திய அமெரிக்க, அமெரிக்கக் கீழவை  உறுப்பினர். இவர் சென்னையில்  ஒரு மலையாளி குடும்பத்தில் பிறந்தார். சிங்கப்பூரிலும் இந்தோனேசியாவிலும் வளர்ந்தார். 1982இல் அமெரிக்காவிற்கு குடியேறினார். அமெரிக்காவில் படிப்பை முடித்தார். அமெரிக்கக் கீழவைக்குத் (பிரதிநிதிகள் அவை) தேர்ந்தெடுக்கப்பட்ட முதல் இந்திய அமெரிக்கர்.

## மேற்கோள்கள்

பகுப்பு:அமெரிக்க அரசியல்வாதிகள்
பகுப்பு:அமெரிக்க கீழவை உறுப்பினர்கள்
பகுப்பு:இந்திய அமெரிக்கர்கள்
பகுப்பு:1965 பிறப்புகள்
சந்திரசேகர கவிராச பண்டிதர்

**சந்திரசேகர கவிராசர்** (இறப்பு:1883) கும்பகோணத்திற்கு அருகிலுள்ள தில்லையம்பூரில் பிறந்தவர். இவர் பழமையான நூல்கள் பலவற்றைப் பதிப்பித்து வெளியிட்டுள்ளார்.

## கல்வியும் பணியும்
இவர் திருத்தணிகை விசாகப் பெருமாளையர், சரவணப் பெருமாளையர் ஆகியோரிடம் கல்வி பயின்றுள்ளார். சித்தூர் உயர்நிலைப் பள்ளியில் தமிழாசிரியராகவும், கும்பகோணம் அரசு ஆடவர் கல்லூரியில் தமிழாசிரியராகவும் பணிபுரிந்துள்ளார். தாண்டவராய முதலியார், இராமநுச கவிராயர் ஆகியோரிடத்து நெருங்கிப் பழகியவர்.

## இயற்றிய நூல்கள்
திருவாவடுதுறை ஆதீனம் குருமகாசந்நிதானம் ஸ்ரீசுப்பிரமணியதேசிகர் மீது மும்மணிக்கோவைப் பாடியுள்ளார். பொன்னுசாமித் தேவர் விருப்பத்தின்படி தனிப்பாடல்கள் பலவற்றைத் திரட்டி தனிப்பாடல் திரட்டு வெளியிட்டுள்ளார். *வருஷாதிநூற் சித்தாந்த விளக்கமும், அறுபது வருஷ பலனும்* எனும் பழைய நூலை ஆராய்ந்து, 1875 இல் அச்சிட்டு வெளியிட்டார். தண்டியலங்கார மூலத்தையும், அதற்குச் சுப்பிரமணிய தேசிகரால் செய்யப்பட்ட உரையையும் ஆராய்ந்து வெளியிட்டார்.

## பதிப்பித்த நூல்கள்
இவர் பதிப்பித்த நூல்கள் சில:
* பாலபோத இலக்கணம்
* நன்னூற் காண்டிகையுரை
* நன்னூல் விருத்தியுரை
* ஐந்திலக்கண வினாவிடை
* யாப்பருங்கலக் காரிகையுரை
* வெண்பாப் பாட்டியல் உரை
* பழமொழித் திரட்டு
* பரத நூல்
* செய்யுட்கோவை

## உசாத்துணை
#பூசை சுப்பிரமணியத் தம்பிரான்," குருபரம்பரை விளக்கம்" திருவாவடுதுறை ஆதீனம் வெளியீடு.
#மயிலை சீனி. வேங்கடசாமி, "19 ஆம் நூற்றாண்டில் தமிழ் இலக்கியம்"- மெய்யப்பன் தமிழாய்வகம்-2001.

## மேற்கோள்கள்

பகுப்பு:தமிழகப் பதிப்பாளர்கள்
பகுப்பு:தமிழ்ப் பதிப்பாளர்கள்
பகுப்பு:1883 இறப்புகள்
பகுப்பு:தமிழ்நாட்டுத் தமிழறிஞர்கள்
பகுப்பு:தஞ்சாவூர் மாவட்ட மக்கள்
பியூடிரோஃபீனோன்

**பியூடிரோஃபீனோன்  **(*Butyrophenone*) என்பது ஒரு வேதிச்சேர்மம் ஆகும். இதன் சில வழிப்பொருட்கள் (பொதுவாக பியூடிரோபீஃனோன்கள் என்று அழைக்கப்படும்) பல்வேறு வகையான மனப்பித்து எனும் மனச்சிதைவு நோய் போன்ற உளநலச் சீர்குலைவுகளை குணப்படுத்தவும் வாந்தி எதிர்ப்பியாகவும் பயன்படுகின்றன.

பியூடிரோபீனோன் சேர்மங்களுக்கு உதாரணம்:
* ஹேலோபெரிடால், மரபாரந்த மருத்துவத்தில் பெருமளவில் பயன்படுத்தபடும் மனப்பித்து நீக்கியாகும்.
* பென்பெரிடால் என்பது பொதுவாகப் பயன்படுத்தப்படும் அதிக திறன் வாய்ந்த  மனப்பித்து நீக்கியாகும். (இது குரோர்புரோமசைன் மருந்தைக் காட்டிலும் 200 மடங்கு திறன் வாய்ந்ததாகும்)

## சான்றுகள்

பகுப்பு:அரோமாட்டிக் கீட்டோன்கள்
பகுப்பு:பீனைல் சேர்மங்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வினைல் பிரோலிடோன்

**1-வினைல்-2-பிரோலிடோன்** (*1-Vinyl-2-pyrrolidone*) என்பது C6H9NO என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். என்-வினைல் பிரோலிடோன் என்றும் அழைக்கப்படும் இச்சேர்மத்தில் வினைல் தொகுதியுடன் 5 உறுப்புகள் கொண்ட லாக்டம் பிணைக்கப்பட்டிருக்கும். நிறமற்ற நீர்மம் எனினும் இதன் வணிக மாதிரிகள் மஞ்சள் நிறத்தில் காணப்படுகின்றன.

## தொழில் முறை தயாரிப்பு
2-பிரோலிடோனை வினைலேற்றம் செய்து 1-வினைல்-2-பிரோலிடோன் தயாரிக்கப்படுகிறது. வினைலேற்றம் என்பது ஒரு கார வினையூக்கியின் முன்னிலையில் அசிட்டிலீனுடன் வினைபுரியச் செய்வதாகும். இச்சேர்மம், ஒரு முக்கியமான செயற்கைப் பொருளான பாலிவினைல்பிரோலிடோனை தயாரிக்க உதவும் முன்னோடிச் சேர்மமாகும். 1-வினைல்-2-பிரோலிடோன் ஒருமம் பொதுவாக புற ஊதா மற்றும் எலக்ட்ரான்-கற்றை  குணப்படுத்தக்கூடிய பலபடிகளில் மைகள், பூச்சுகள் அல்லது பசைகளாகப் பயன்படுத்தப்படும் ஒரு வினைத்திறமிக்க  நீர்கரைசலாகப் பயன்படுத்தப்படுகிறது.

## தயாரிப்பு
γ-பியூட்டைரோலாக்டோனுடன் அம்மோனியாவைச் சேர்த்து சூடுபடுத்துவதன் மூலம் 2-பிரோலிடோன் தயாரிக்கப்படுகிறது. பின்னர் இதனுடன் வினைல் குழுவை அறிமுகப்படுத்த அசிட்டிலீன் பயன்படுத்தப்படுகிறது.

## மேற்கோள்கள்


## வெளி இணைப்புகள்
* N-Vinyl-2-pyrrolidone

பகுப்பு:ஆல்க்கீன்கள்
பகுப்பு: துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்